钦定古今图书集成/历象汇编/庶征典/第098卷 > 后周
## 钦定古今图书集成/历象汇编/庶征典/第098卷 > 后周

### 太祖广顺三年南唐金陵火

按《五代史周太祖本纪》。不载　按陆游《南唐书元宗
本纪》。“保大十一年春三月。金陵火逾月。焚官寺民庐
数千间。”

### 世宗显德三年吴越击场火

按《五代史周世宗本纪》。不载　按《十国春秋吴越忠
懿王世家》。“显德三年春正月，南击场门楼火。”

显德四年，南唐都下火。

按《五代史周世宗本纪》。不载　按陆游《南唐书元宗
本纪》。“保大十五年十二月。都城大火。一日数发。
显德五年。吴越火。”

按《五代史周世宗本纪》，不载　按《十国春秋吴越忠
懿王世家》：显德五年夏四月辛酉。城南火延于内城，
官府庐舍几尽。王出居都城驿。壬戌旦，火将及镇国
仓，王亲率左右至瑞石山，命酒祝之曰：“不穀不德，天
降之灾。仓廪积储，实师旅之备也。若尽焚之，民命安
仰。”乃令从官伐林木以绝其势。火遂止。是时被火毁
者凡一万七千馀家。王谓左右曰：“吾疾因灾而愈。”众心顿安。